Aktualitet
Vettingu në polici, Komisioni i Sigurisë rrëzon dekretin e Metës
Komisioni parlamentar për sigurinë kombëtare rrëzoi dekretin e Presidentit Ilir Meta, i cili kishte kthyer për rishqyrtim ndryshimet ligjore për vettingun në polici.
Argumentet e paraqitura me shkrim, këshilltari i presidentit, Bledar Dervishi i parashtroi edhe një herë përballë deputetëve socialistë. Sipas tij, këto ndryshime vënë nën presion trupën policore.
Nga krahu i qeverisë ishte Ministri i Brendshëm në detyrë, Besfor Lamallari, i cili argumentet e zyrës së presidentit i cilësoi si supozime të paqena dhe me karakter politik. Në mbledhje nuk munguan as tonet e ngritura.
Krahas rrëzimit të dekretit, komisioni miratoi edhe zgjatjen e afatit të vlefshmërisë së kartave të identitetit të skaduara deri më 30 prill në mënyrë që qytetarët të kenë një dokument të vlefshëm për të votuar në zgjedhjet parlamentare.